钦定古今图书集成/明伦汇编/氏族典/第255卷 > 王青
## 钦定古今图书集成/明伦汇编/氏族典/第255卷 > 王青

按《万姓统谱》：青，聊城人，为东郡吏。王莽居摄，祖翁，与
太守翟义起兵西诛莽，莽遣王邑等击义，义兵败，馀
众归翁，翁守节力战，莽燔死之。父隆，建武初为都尉
功曹，青时为小吏，与父从都尉行县，道遇贼，隆以身
卫都尉，遂死。青被流矢贯咽，东郡太守张酺叹曰：“岂
有一门忠义而爵赏不及者乎？”遂擢右曹。仍荐青三
“世死节，宜蒙显异。”